《寄金绳院正因大师》
宋代·薛奎

僧中忆艺本超群，释氏蒙求见讨论。
儒行合为文畅侣，诗名雅作贯休孙。
心灯久已传宗意，命服仍尝锡帝恩。
宴坐栴檀消篆字，眼前闤阓任嚣喧。

作者简介：（967—1034）绛州正平人，字宿艺，一字伯艺。太宗淳化三年进士。历淮南转运副使、江淮制置发运使，疏漕河、废三堰以便饷运。入为三司副使。仁宗即位，权知开封府，为政严敏。使契丹还，权御史中丞，上疏论择人、求治等十数事。出知秦州，有治绩。天圣七年，任参知政事，谋议无所避。明道二年，以疾辞位。卒谥简肃。有文集。